text: Bertel Haarder: Gør grænselandet til verdensarv
  24 juni 2016 kl. 12.43
  Grænsen mellem Danmark og Tyskland er så unik, at den bør komme på Unescos verdensarvsliste. Det mener kirke- og kulturminister Bertel Haarder.
  Det er ikke naturen, der er noget udover det sædvanlige, ved den dansk-tyske grænse. Det er kulturen. I hvert fald hvis man spørger kirke- og kulturminister Bertel Haarder (V).
  Han mener, at det særlige samarbejde der er mellem Danmark, Tyskland og mindretallene i grænseområdet er noget helt særligt. Så særligt, at kulturen omkring grænsen skal optages på Unescos verdensarvsliste.
  Her i det syd- og sønderjyske område har vi allerede tre attraktioner på verdensarvlisten. Det er Vadehavet ved den jyske vestkyst, Jelling Monumenterne fra vikingetiden og sidst men ikke mindst brødremenighedends by, Christiansfeld, der blev optaget på listen i 2015.
  
  